માલપુર: માલપુર વાત્રક નદીની કોતરમાં વિધિના બહાને મોડાસાની એક મહિલા ઉપર દુષ્કર્મ કરી ભાગી જનાર તાંત્રિકની પોલીસે તેના ઘરેથી જ ધરપકડ કરી હતી. જ્યારે બીજા દિવસે પણ પોલીસે અન્ય એક દુષ્કર્મનો વોન્ટેડ આરોપીની ધરપકડ કરી બંને આરોપીને કોર્ટ સમક્ષ રજૂ કર્યા હતા. માલપુરની ભાગોળેથી પસાર થતી વાત્રક નદીની કોતરમાં મહિલાની સાસુ બિમાર રહેતી હોવાને લઇ વિધિ કરવાના બહાને તેના પતિ અને મહિલાને મહિસાગર બાદ અલગ-અલગ સ્થળે વિધિ કરાવી વાત્રક નદીની કોતરમાં ગત 21 માર્ચના રોજ લઇ જઇ મહિલાના પતિએ અન્ય સ્થળે મોકલી મહિલા પર દુષ્કર્મ આચરનાર તાંત્રિક કાન્તીભાઇ અરજણભાઇ ભરવાડ (રહે. રમાણા)ની પોલીસે રવિવારની રાત્રે તેના ઘરેથી ધરપકડ કરી હતી.